ગણેશોત્સવમાં ‘ગણપતિ બાપા મોરયા’ના અવાજો ઠેરઠેરથી સંભળાય છે. મોરયા એટલે નમસ્કાર. એ રીતે જોતાં ‘ગણપતિ બાપા મોરયા’નો અર્થ ‘ગણપતિ બાપાને નમસ્કાર’ એવો થાય. વળી મોરેશ્વર નામનો ગણપતિનો એક મોટો ભક્ત પણ થયો છે. તેની ભક્તિને કારણે પ્રભુ સાથે તેનું નામ જોડાઇ ગયું. પંઢરપુરમાં વિઠ્ઠલના મંદિરમાં પણ ‘ગ્યાનબા તુકારામ’ની ધૂન બોલાય છે. “મદ્ ભક્તાનાં ચ યે ભક્તાઃ તે મે પ્રિયતમા મતાઃ ।” – મારા ભક્તોના જે ભક્તો છે તે મને સૌથી વધુ પ્રિય છે.” તેમ પ્રભુએ કહ્યું છે; તેથી જ કદાચ આ મોરયાનું નામ ગણપતિ સાથે જોડી દીધું હશે.